**Moottoripyörien kemiallista tuunausta**

LIQUI MOLY esittelee Shooter-tuotelinjansa EICMA-messuilla

**Lokakuu 2019 – LIQUI MOLY esittelee EICMA-messuilla Milanossa Shooter-tuotteita, jotka ovat kuin moottoripyörien energiapatukoita. Saksalainen öljy- ja lisäainevalmistaja tuo messuille laajan moottoripyörille tarkoitettujen kemiallisten tuotteidensa valikoiman. ”Valikoimassamme on lähes kaikkiin kuviteltavissa oleviin tarpeisiin sopivia kemiallisia tuotteita, joita voi käyttää joko yksinään tai yhdessä”, LIQUI MOLYn maailmanlaajuisesta moottoripyöräliiketoiminnasta vastaava Carlos Travé sanoo.**

Shooter-sarjassa on neljä tuotetta. Speed Shooter tehostaa palamista ja siten myös kiihtyvyyttä. Sitä kaadetaan suoraan säiliöön. 4T Shooter poistaa kerrostumia palotilasta ja siten palauttaa moottorin alkuperäisen suorituskyvyn. Engine Flush Shooter -tuotetta tulee lisätä juuri ennen öljynvaihtoa moottoriöljyyn. Se puhdistaa ja huuhtelee öljykierron, niin että kerrostumat liukenevat ja poistuvat yhdessä jäteöljyn kanssa. Näitä kolmea Shooter-tuotetta myydään 80 ml pakkauksissa. Määrä on juuri sopiva moottoripyörän tankkiin. Siten käyttäjien ei tarvitse varastoida puolityhjiä lisäainepakkauksia.

Neljäs tuote on MoS2-Shooter. Se on kulumiselta suojaava lisäaine, joka sisältämä kiinteä voiteluaine MoS2 asettuu metallipinnoille ja estää metallipintojen välistä kosketusta. MoS2-Shooter takaa luotettavan voitelun myös heti käynnistämisen jälkeen, kun öljy ei vielä ole levittäytynyt moottorin kaikkiin osiin. Se tarjoaa ylimääräistä suojaa, kun moottori joutuu kovaan kuormitukseen tai jos öljyä on liian vähän. Tuotetta on saatavana 20 ml tuubissa.

”Tämä kemiallinen tuunaus on muutakin kuin vain edullinen ja helppo tapa parantaa moottorin suorituskykyä”, Carlos Travé sanoo. ”Se auttaa myös ehkäisemään moottoriongelmia ja pidentämään moottoripyörän käyttöikää.”

LIQUI MOLYn kattavassa moottoripyörille tarkoitettujen kemiallisten tuotteiden valikoimassa on muutakin kuin vain lisäaineita. Valikoimassa on myös moottoriöljyjä, vaihteistoöljyjä, haarukkaöljyjä, jarrunesteitä, ketjusuihkeita ja jopa moottoripyöräasuille suunniteltu nahanhoitoaine sekä kypärän visiirin puhdistusaine. Kaikki tuotteet ovat tasaisen laadukkaita, ja se näkyy: Kaikki Moto2- ja Moto3-tallit ovat käyttäneet LIQUI MOLY -öljyä jo vuosien ajan.

EICMA-messuilla LIQUI MOLY esittelee koko moottoripyörä- ja skootterituotevalikoimaansa. Messut järjestetään 5.–10. marraskuuta Milanossa. LIQUI MOLYn löydät hallista 13 osastolta C83.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 544 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de